Lolland-Falsters Stifts-Tidende, 1845-11-17
Med Adresseavisen for i Fredags fulgte Jndbydelse til Actietegning paa Kjøbenhavns Casino og Plan til Oprettelsen af Samme", udstedt af Hr. Carstensen, som under 1ste ds. dertil har erholdt et allerhøieste Privilegium, der lyder saaledes: Vi A. gjøre vitterligt: At Vi, efter den af Os Elskelig Georg Carstensen, Vor Agent, derom allernaadigst indgivne Ansøgning og de Os i den Anledning af Vort Danske Cancelli allerunderdanigst foredragne Omstændigheder, allernaadigst have bevilget og tilladt, saa og herved bevilge og tillade, at bemeldte Georg Carstensen i den af ham kjøbte Eiendom No 118 og 119 i Amaligaden udi Vor Kongelige Residentsstad Kjøbenhavn maa anlægge et Vinterforlystelses-Establissement, hvori der imod en vis Entreebetaling for de Besøgende opføres Musik og derhos haves de fornødne Restaurationer, dog at han lader disse besørge ved dertil berettigede Personer, samt forøvrigt holder sig de Lovgivningsforskrifter, som i den paagieldende Henseende kunne finde Anvendelse, efterrettelig. Saa skal og denne Vor Bevilling, med Hensyn til hvis Fortolkning Agent Carstensen vil være Vort Danske Cancellies Resolution undergiven, forinden der af samme gjøres Brug, forevises for Stadens Magistrat og Politidirecteur. Givet osv." - "J Kraft af denne allerhøieste Bevilling paa sin allernaadigste Ansøgning indbyder Agenten allernaadigst til Actietegning og aabner saaledes Leilighed til at afhielpe en længe følt Trang." hvilket i Jndbydelsen skildres paa en ligesaa skjøn som overbevisende Maade. Det er fornemmelig i Konstens og navnlig i Musikens Tjeneste, at dette Establissement, vil stræbe at virke. Den hele Jndretning vil komme til at koste 200,000 Rbd., der tegnes i Actier paa 25 Rbd. Stykket, hvorhos Hr. Agenten forbeholder sig 400 saadanne Actier eller 10,000 Rbd. som Vederlag for Privilegiets Afbenyttelse og hans Uleilighed med den første Jndretning. Foruden Renten heraf erholder han som Festbestyrer 1500 Rbd. i Gage og 20 pCt. af Netto=Udbyttet, hvilken Andeel han beregner til 5000 Rbd., saa at Hr. Carstensens Casino= eller Vinter=Jndtægten tilsammen ville udgjøre 6900 Rbd. - Men Actionairerne kunne sagtens tilstaae ham det, eftersom deres Andeel er beregnet klart og tydeligt 4 pCt. Rente og 10 pCt. Udbytte. Det er dog vel ret antageligt, skulde man tro, især da man har den moralske Tilfredsstillelse derved tillige at gjøre en god og nyttig Gierning, der, som bekjendt, ikke just altid lønnes med 14 pCt. "Her er ikke Tale om at pirre og nære Forlystelsesygen" - siger Hr. Carstensen selv i sin Jndbydelse - "men om at tilfredsstille en Trang, der efter Forholdenes Natur snarere vil tiltage end aftage", og derfor har han med Fortrøstning" fremsendt sin Jndbydelse til et Publicum der aldrig har negtet noget almeennyttigt Foretagende sin virksomme Deeltagelse. Er det ikke smukt sagt, og hvilken dyb Sandhed, indeholder det ikke, især naar man tager Hensyn til den Forstand, hvori Hr. Carstensen bruger Ordet almeen nyttigt. Jler derfor hid, J veltænkende kjøbenhavnske Pengemænd, som lide hemmelig Hjertesorg for at finde en god, indbringende og solid Anvendelse for Eders Capitaler; her er Leilighed og Udsigter i Overflødighed. Men gjør Eder blot ikke for kostbare; thi den Mand, hvem Kongen kalder Vor Agent, vilde i alt Fald vel kunne undvære Eder. Har ikke Cancelliet, som det hedder i Privilegiet, foredraget Hs. Maj. Omstændigheder",der have bidraget til at fremkalde Bevillingen, og vil det ikke sige det samme som, at Cancelliet erkjender det for godt og gavnligt, ja for almeennyttigt at Jndretningen kommer istand, at Associationsfriheden benyttes i denne Retning. Men naar Cancelliet, der ellers vaager saa nidkjært over at der ikke gjøres enten Misbrug, af denne Frihed eller Jndgreb i de afmaalte Næringsveie, tilraader en saadan Sag paa Grund af Omstændigheder", saa vilde dets Anbefaling vel ogsaa kunne formaae, at den fornødne Pengesum, om saa skulde være, af det Offentlige forstraktes denne Mand, som Kongen allernaadigst kalder Vor Agent." (Kbhpst. (Med Dagsposten erfares, at hele Capitalen til Casinoen, 200,000 Rbd., eller 8000 Contant=Actier, allerede er tegnet.)(Corresp.) Kjøbenhavn, den 15de November.